
                         Nr.23/66/2009
                                                                                                                                 23/62/2009

A V I Z

asupra propunerii legislative pentru completarea Anexei nr.2 la Legea nr.226/2006 privind încadrarea unor locuri de muncă în condiţii speciale şi asupra propunerii legislative pentru modificarea şi completarea Legii nr.226 din 2006 privind încadrarea unor locuri de muncă în condiţii speciale



În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, pentru aviz la Comisia pentru muncă şi protecţie socială, cu următoarele iniţiative legislative:



1. Propunerea legislativă pentru modificarea şi completarea Legii nr.226 din 2006 privind încadrarea unor locuri de muncă în condiţii speciale, trimisă cu actul P.L.x 85 din 11 februarie 2009 şi înregistrată cu nr.23/66/2009 din 13 februarie 2009.



Prin această propunere legislativă, domnul senator Gheorghe David şi domnul deputat Valeriu Tabără propun completarea Legii nr.226/2006 Anexa nr.2 „Unităţile care au obţinut avizul pentru îndeplinirea procedurilor şi criteriilor de încadrare în condiţii speciale, în conformitate cu prevederile Hotărârii Guvernului nr.1025/2003 privind metodologia şi criteriile de încadrare a persoanelor în locuri de muncă în condiţii speciale cu modificările şi completările ulterioare”.



Propunerea legislativă a fost avizată favorabil de Consiliul Legislativ, cu nr.783 din 30 iunie 2008, cu observaţii şi propuneri privind normele de tehnică legislativă, care au fost incluse în text.



Propunerea legislativă a fost avizată negativ de Consiliul Economic şi Social, cu nr.1467 din 22 iulie 2008, întrucât nu s-a prezentat o documentaţie din care să rezulte că sunt întrunite criteriile pentru încadrarea în condiţii speciale de muncă.



Guvernul României, cu actul nr.2390 din 29 iulie 2008, a comunicat că nu susţine propunerea legislativă.



Propunerea legislativă a fost respinsă de Senat, în şedinţa din 4 februarie 2009.



2. Propunerea legislativă pentru completarea Anexei nr.2 la Legea nr.226/2006 privind încadrarea unor locuri de muncă în condiţii speciale, trimisă cu nr.P.l.x 64 din 11 februarie 2009 şi înregistrată cu nr.23/62/2009 din 13 februarie 2009.



Prin această iniţiativă legislativă, domnii deputaţi Nicolae Popa şi Tiberiu Bărbuleţiu, propun completarea Anexei nr.2 la Legea nr.226/2006 cu încă 4 societăţi comerciale care îndeplinesc criteriile de încadrare în condiţii speciale de muncă.



Propunerea legislativă a fost avizată favorabil de Consiliul Legislativ, cu nr.875 din 23 iulie 2008, cu observaţii privind normele de tehnică legislativă, care nu au fost preluate în text.



Guvernul României, cu actul nr.2739 din 30 octombrie 2008, a comunicat că nu susţine această iniţiativă legislativă.



Propunerea legislativă a fost respinsă de Senat, în şedinţa din 4 februarie 2009.



În conformitate cu prevederile Constituţiei României, republicată, Camera decizională pentru aceste iniţiative legislative este Camera Deputaţilor.



Examinarea iniţiativelor legislative a avut loc în şedinţa comisiei din data de 25 februarie 2009.



La lucrări au fost prezenţi 27 deputaţi din totalul de 28 deputaţi membri ai comisiei.



La dezbaterile asupra iniţiativelor legislative au participat specialişti din Ministerul Muncii, Familiei şi Protecţiei Sociale.



În urma dezbaterilor, membrii comisiei au hotărât, cu majoritate de voturi, respingerea celor două iniţiative legislative.



Întrucât domnul deputat Matei Brătianu a depus amendamente pentru completarea anexei nr.2 la Legea nr.226/2006, aceste sunt prezentate ca amendamente respinse în anexa la prezentul aviz.



Prin obiectul de reglementare şi conţinut, propunerile legislative fac parte din categoria legilor organice.

               PREŞEDINTE,                                              SECRETAR,
                 Iulian Iancu                                                 Mircea Marin
Consilieri parlamentari,

Daniel Bădina

Octavian Martin
Anexa

A M E N D A M E N T E     R E S P I N S E

la propunerile legislative pentru completarea Anexei nr.2 la Legea nr.226/2006

	Nr.

crt.
	Text iniţiative legislative
	Amendamente propuse

Autor
	I. Motivaţia susţinerii

II. Motivaţia respingerii


	Camera Decizională

	0
	1
	2
	3
	4

	1
	________
	Completarea Anexei nr.2 „Unităţile care au obţinut avizul pentru îndeplinirea procedurilor şi criteriilor de încadrare în condiţii speciale, în conformitate cu prevederile Hotărârii Guvernului nr.1025/2003 privind metodologia şi criteriile de încadrare a persoanelor în locuri de muncă în condiţii speciale, cu modificările şi completările ulterioare”, cu următoarele societăţi:
148. S.C. STITOM S.A. Tomeşti

Cod fiscal 2508448

Nr. Registrul Comerţului J 35/254/91

149. S.C. UZINA MECANICĂ CUGIR S.A. – Cugir

Cod fiscal RO 17692248

Nr. Registrul Comerţului J 01/40/1999

150. S.C. UTEPS S.A. – Alba Iulia

Cod fiscal RO 1758365

Nr. Registrul Comerţului J 01/56/1991


	I. Motivaţia susţinerii

Salariaţii de la STITOM S.A. (suflători în sticlă, cuptoraşi, etc.) au lucrat în aceleaşi condiţii cu colegii lor din alte 147 unităţi incluse în Anexa 2. De asemenea, cei de la CUGIR, UTEPS, METALURGICA şi S.C. GHCL UPSOM, care au lucrat şi lucrează în condiţii asemănătoare cu colegii din unităţi din ramură. Pentru S.C. STITOM, unitate închisă, includerea în Anexa 2, prin excepţie, poate fi făcută prin analogie cu celelalte locuri de muncă din ramură. Pentru celelalte 4 unităţi, cel mult legea poate fi amânată până la efectuarea determinărilor, nu respinsă. În ideea în care Parlamentul prin activitatea sa repară şi se pune în slujba contribuabililor şi nu împotriva lor.

	Camera Deputaţilor


	0
	1
	2
	3
	4

	
	
	151. S.C. METALURGICA S.A. Aiud
Cod fiscal RO 1765044

Nr. Registrul Comerţului J 01/32/1991

152. S.C. GHCL UPSOM ROMÂNIA

S.A. – Ocna Mureş

Cod fiscal RO 1770253
Nr. Registrul Comerţului J 01/52/1991

Dep.Matei Brătianu – PSD + PC


	II. Motivaţia respingerii

 Societăţile respective nu au depus documentaţia corespunzătoare la termenul prevăzut de H.G. nr.1025/2003 şi urmare aderării României la Uniunea Europeană la data de 1 ianuarie 2007, s-au transpus în legislaţia naţională reglementările europene care prevăd numai condiţii normale de lucru

